Vsak coach ima svoj pristop in tehniko kako pomagati posamezniku. Seveda pa se lahko tudi sami na pogovor z njim pripravimo. Coach bo vodil naš pogovor in tudi želel, da ga vprašamo vse kar nas zanima. Najbolj je pomembno to, da se stranka in coach razumeta pri ciljih in željah ter tako stremita k istemu zaključku. Tako stranka kot tudi ponudnik morata vedeti, da sta zaveznika. Na začetku ga lahko vprašamo nekaj enostavnejših vprašanj, kot so kako nam bo pomagal, kakšne izkušnje ima do sedaj, kako nam bo svetovanje sploh koristilo in podobno. Tekom pogovora ga lahko vprašamo tudi kako bo do nas konstruktivno kritičen, kako smo lahko sami dobra stranka, kakšno karierno pot nam priporoča on in še mnoga druga. Najbolje je, da si ključna vprašanja zapišemo in se prepustimo vodenju coacha samega.